**Go kolota SARS Tšhelete**

Ke eng se sempsha?

**22 Agosetose 2023 – Na SARS e tla šoma bjang ka sekoloto seo se kolekwago ke bakoleki ba dikoloto?**

SARS e tla fa bakoleki ba dikoloto ba leloko la boraro sebaka sa go koleka sekoloto seo se šaletšego morago sebaka sa mengwaga ya go feta ye mehlano go tloga ka Oktobore 2023. Bakoleki ba dikoloto ba tla thuša go koleka dikoloto tšeo di šaletšego morago fao go se nago tefelo goba maitekelo a go dira peakanyo ya tefelo. Lenaneo la bakoleki ba sekoloto le tlo phatlalatšwa go se go ye kae letlakaleng le le wep.

Pele ga tsenogare ye, SARS e thomile go tsebiša balefela motšhelo bao ba amegilego ka ga maikemišetšo a go ba romela go bona mola ba ba fa sebaka sa go rulaganya merero ya bona ya motšhelo. Bona dipotšišo tšeo di botšišwago kgafetšakgafetša tšeo di ka go thušago mo tshepetšong ye. Gape lebelela mohlala wa tsebišo yeo e rometšwego mo.

Ditlamorago tša semolao tša go se lefele sekoloto

Ka kgopelo tseba gore ke tlolo ya molao go romela pušetšo ya motšhelo ntle le go dira tefelo ya maleba go ya ka Karolo ya 234(2)(d) yeo e balwago le karolwana ya (k) ya Molao wa Taolo ya Motšhelo (TAA).

Ke tlolo ya molao ge motho a dira ka bomo ntle le mabaka a palelwa goba a hlokomologa go go se nyake go lefela SARS palo ya motšhelo ge go hlokagala go ya ka moIao wa Motšhelo go ya ka karolo ya 234(2)(k) wa TAA.

Na nka ikgokaganya bjang le sars ka potšišo ya sekoloto?

Balefela motšhelo gabjale ba ka dira kgopelo ya go nyalelana le Akhaonte (palanse ya ditatamente) le/goba Setatamente sa Akhaonte ka go romela SMS go SARS ka 47277. Romela mantšu ao a latelago go 47277: *Balance (Space) ID number/Passport number/ Asylum Seeker number*

Ditirelo tše di ka fihlelelwa ntle le tirišo goba hlokego ya data/airtime Go hwetša tshedimošo enngwe, lebelela the Guide to SARS Mobile Tax Services

**Ikgokaganye le rena:**

* Letšetša SARS Contact Centre ya rena go 0800 00 7277 magareng ga 09:00 to 16:30
* Baletši ba Dinaga tša ntle ba ka letšetša r SARS Contact Centre ya rena go +27 11 602 2093 magareng ga 09:00 go fihla ka 16:30 go ya ka nako ya Afrika Borwa
* Imeile ya peakanyo ya tiegišo, dipotšišo tša sekoloto, dikgopelo tša sekoloto le ngwalelano go contactus@sars.gov.za.
* Imeile ya phološo ya kgwebo le kwano go ya ka karolo ya 155 ya Molao wa Dikhamphani goba ditsebišo go sarsdebtmanagement2@sars.gov.za.

Balefela motšhelo, bobedi batho ka noši le dikgwebo, ba kgopelwa go obamela metšhelo ka botlalo ka nako ka thomelo ya dipušetšo le ditefelo. Mo mabakeng ao balefela motšhelo ba sa obamelego gomme ba na le sekoloto seo se šaletšego lefapha la ya Taolo la Sekologo e ikemišeditše go thuša dikgwebo le batho ka noši gore ba obamele ka botlalo. SARS e nyaka go o thuša go laola sekoloto sa gago sa motšhelo. Fihlelela SARS go kgonthiša gore o obamela boitlamo bja gago bja motšhelo. Hwetša tshedimošo enngwe ya ka fao o ka laolago sekoloto sa gago.

Boikgethelo bo a hwetšagala bja go lefela sekoloto sa gago

1. Lefela palanse ka botlalo mo matšatšing a šupa
2. Dira kgopelo ka lebaka le bohlatse bja go lefela ka mokitlana ITO ka karolo ya 167 ya TAA
3. Dira kgopelo ka mabaka le bohlatse bja go lefela sekoloto ITO ka karolo ya s200/201/202 ya TAA
4. Fao sekoloto se ganetšanago/go na le maikemišetšo a go dira kgopelo ya kganetšano bakeng sa phego ya sekologo go ya ka s164 ya TAA

Na ke kolota bokae?

Go na le tsela tše hlano tša go hwetša gore o kolota bokae ya motšhelo

* Tsena go eFiling gomme o kgopele setatamente sa akhaonte.
* Tsena go SARS MobiApp gomme o kgopele setatamente sa akhaonte.
* Kgopela palanse ya setatamente le/goba setatamente sa akhaonte sa Motšhelo wa Letseno la Mong ka go romela SMS go SARS go 47277. (Ditirelo tše di ka fihlelelwa ka tirišo goba ntle le tirišo ya data/airtime.)
* **Kanale ya SARS USSD** ka go tlanya, go sedirišwa sa gago sa selefounu, ditlhaka tše mmalwa tša asterisk (\*), gwa latela dititšiti tše mmalwa tša go felela ka (#) le go taela.  *Balance (Space) ID number/Passport number/ Asylum Seeker number*Dikgato tša ka fao o ka kgopelago ditirelo tša motšhelo ka Kanale ya SARS USSD
	+ **Kgato ya 1:** Thoma USSD ka go taela**\*134\*7277#**
	+ **Kgato ya 2:**Kgetha tirelo yeo o e nyakago
	+ **Kgato ya 3:** Tiišetšo ya Molefela motšhelo **–** SARS e tlo go kgopela gore o tlatše Nomoro ya gago ya ID/Phasepoto/Bofaladi
	+ **Kgato ya 4:** Tharollo ya Motšhelo – Morago ga tiišetšo ya katlego ke SARS, karabo e tla laetšwa.
* [Letšetša SARS Contact Centre.](https://www.sars.gov.za/contact-us/contact-centre/)

Dikgato tše di swanetšego go latelwa:

* + Letšetša SARS Contact Centre gomme o kgopele setatamente sa akhaonte
	+ O tla kgopelwa go fana ka nomoro ya tšhupetšo ya motšhelo.
	+ Ge eba ga o na nomoro ya tšhupetšo ya motšhelo o ka fa Agente ya SARS Contact Centre nomoro ya gago ya ID goba nomoro ya ngwadišo ya kgwebo ya gago.
	+ Ka kgopelo lemoga gore Agente ya SARS Contact Centre e tla latela mokgwatshepetšo wa tiišetšo.

Na nka dira tefelo bjang?

Go hwetša tshedimošo e nngwe ka ga boikgethelo bja tefelo, ka kgopelo kgotla mo.

Ge eba nka se kgone go lefela tšhelete ka moka gona bjale?

Go efokga dikotlo le ditswala go kaone gore o faele pušetšo gomme o dire ditefelo ka nako.

Ge eba ga o kgone go lefela sekoloto sa gago sa motšhelo gona bjale, ka kgopelo ikgokaganye le SARS ntle le go diega.
Mabakeng a mangwe re ka dira tumelelano le wena fega sekoloto sa gago sa motšhelo gomme wa se lefela ka morago goba wa lefela ka mokitlana.

**Ka kgopelo lemoga tše di latelago:**

* SARS e na le kgetho ya go gana kgopelo ya gago.
* Tswala e tla gola go sekoloto se sa lefelwago.
* Ge o sa obamele maemo a peakanyo ya tefelo tumelelano e tla fedišwa gomme tshepetšo ya koleka e tlwaelegilego e tla thoma.

Mo mabakeng a mangwe tumelelano e ka dirwa go sekoloto sa gago sa motšhelo. O tla swanela ke go rerišana le SARS ka go lokologa mabapi le maemo a gago a ditšhelete.

Ge e ba o nyaka peakanyo ya tefelo ka kgopelo ikgokaganye le rena gomme re tla go thuša ka go go fa ditokumente tša maleba.

Go hwetša tshedimošo ka fao o ka ikgokaganyago le rena ka kgopelo kgotla mo.

Na nka dira bjang peakanyo ya tefelo?

Na o na le sekoloto sa motšhelo sa go šalela morago gomme o šitwa ke go dira tefelo e tee?

SARS e fana ka peakanyo ya tiego, goba peakanyo ya tefelo ya mokitlana ya sekoloto seo se šaletšego morago sa motšhelo. O ka dira kgopelo goba wa tsenela tumelelano ya peakanyo ya tefelo ka mokitlana le SARS. Se se go dumelela go dira tefelo ya gago ya sekoloto sa go šalela morago ka palo e tee goba ka mokitlana go fihlela sekoloto ka moka se lefetšwe go akaretša ditswala tše di amegago.Tumelelano ye le ge go le bjale e tla ya le kheraetheria ya go khwalifaya.

Peakanyo ya tefelo e ka dirwa ka:

* [SARS eFiling](http://www.sarsefiling.co.za/):
	+ Go bona dikgato tša ka fao o ka dirago dipeakanyo tša tefelo , kgotla mo.
	+ Dipeakanyo tša tefelo di ka dirwa ge sekoloto se šaletše morago;
* Letšetša SARS Contact Centre ya rena go 0800 00 7277 magareng ga 09:00 to 16:30
* Baletši ba Dinaga tša ntle ba ka letšetša r SARS Contact Centre ya rena go +27 11 02 2093 magareng ga 09:00 go fihla16:30 go ya ka nako ya Afrika Borwa
* Imeile ya peakanyo ya tiegišo, dipotšišo tša sekoloto, dikgopelo tša sekoloto le ngwalelano go contactus@sars.gov.za.

**Kheraetheria ya go dira peakanyo ya tefelo**

SARS e ka tsenela peakanyo ya tefelo fela ge eba:

* Molefela motšhelo ga a na dithoto goba likwiteiti yeo e ka phološwago ka moso;
* Molefela motšhelo o letetše letseno goba dirasiti tše dingwe tše di ka dirišwago go kgotsofatša sekoloto sa motšhelo;
* kholofelo ya tiragalo ya go kolela ya potlako e a fokola goba ga e laetše ekonomi eupša go na le kgonagalo ya kaonafalo ka moso
* Tiragalo ya go koleka e ka ba šoro go kgetsi e itšeng gomme peakanyo goba tumelelo ya mokitlana ga e thibele go kolekwa ga motšhelo;
* Molefela motšhelo o fana ka tšhireletšo k age go hlokega;
* Dipušetšo ka moka tše di šaletšego morago le/goba dipoelanyo di rometšwe.

**Maele a 1:** Peakanyo ya tefelo e swanetše go akaretša sekoloto ka moka gomme SARS e ka tšea kgopelo ya peakanyo ya tefelo ge eba go se obamele go phošollotšwe (ke gore dipušetšo ka moka le/goba dipoelanyo di rometšwe ka moka).

**Maele a 2:** Ge eba molefela motšhelo o tshedišitše go lefela go dipeakanyo tša morago tša tefelo, mabaka a go tsebalega le tiišetšo ya go tshediša di swanetše go fiwa pele ga ge kgopelo ya peakanyo e ka dirwa.

Ge eba ga ke dumelelane le sekoloto?

Ge eba ga o dumelelane le sekoloto sa gago sa motšhelo, o ka dira boipiletšo bja kganetšano
Go tlhoma kganetšano ka kgopelo e ya go dikganetšano le boipiletšo.
Le ge o ganetšana le sekoloto sa gago sa motšhelo o sa na le maikarabelo a go lefela sekoloto mola boipiletšo bja gago bo sa lebelelwa.

Kgopelo ya go fega tefelo e ka dirwa mola kganetšano e dutše e tšwelapele.

• Tswala e tla gola go sekoloto se sa lefelwago.

Letšetša senthara ya kgokaganyo goba etela lekala la kgauswi le wena go hwetša thušo.  Gopola go dira peakanyo ya kopano.

Go hwetša tshedimošo ka fao o ka ikgokaganyago le rena ka kgopelo kgotla mo.

Go tla diragala eng ge nka sa lefele motšhelo wa ka?

Ke tlolo ya molao go se romele pušetšo ya motšhelo ge nako e fihlile, gomme e ka ba molato wa go otlwa ge o sa lefele.

Ge o sa lefele motšhelo wa gago re na le mekgwa e mmalwa ya go koleka sekoloto:

* Re koleka sekoloto go tšwa go motho yo a swerego tšhelete legatong la gago Thwalo ya Leloko la Boraro ke gore mongomošomo, panka goba go moreki.
* Gatiša kahlolo ya molato gomme leina la gago la ngwalwa dipukung tša ba go kolota
* Tlhomela le go rekiša dithoto tša gago. .
* Re hwetša taelo ya tšhireletšo ya dithoto tša gago.
* Ge eba o na le dithoto moše wa mawatle, taelo e ka hwetšwa gore dithoto di bušetšwe morago mo Afrika Borwa gomme ka nakwana ditokelo tša gago tša go gweba goba go sepela maeto di tla ganetšwa
* Likhwiteita goba go amoga Bohwa bja gago

Ge eba o itemogela mathata re go hlohleletša gore o ikgokaganye le rena go efokga dikgato tše tša go koleka.

Ditefišo tša go se obamele goba go palelwa ke go lefela

Ge eba ka morago ga maitekelo ka moka a go koleka a sa obamelwe, SARS e tlo tšea magago a semolao a go koleka a bjalo ka ao a latelago:

* Koleka tšhelete kgatlhanong le leloko le lengwe le le lengwe la boraro go ya ka karolo ya 179 ya TAA
* Ntšha Kahlolelo ya Kgorotsheko Selegae Kgatlhanong le molefela motšhelo
* Tlhomela dithoto tša molefela motšhelo
* Latofatša balaodi/maloko/maloko a go nyalelana ka molato wa sekoloto
* Amoga/likhwideita molefela motšhelo
* Swarelela dithoto kgatlhanong le sekoloto

Go hwetša tshedimošo ka fao o ka ikgokaganyago le rena ka kgopelo kgotla mo.